b'\n_START_ARTICLE_\nGens Lucr\xc3\xa8cia\n_START_PARAGRAPH_\nLa gens Lucr\xc3\xa8cia (en llat\xc3\xad: gens Lucretia) va ser una gens romana originalment patr\xc3\xadcia i m\xc3\xa9s tard plebea. Eren una de les gens m\xc3\xa9s antigues de Roma. L\'esposa del segon rei, Numa Pompili, era membre d\'aquesta estirp. El primer dels Lucretii en obtenir el c\xc3\xa0rrec de c\xc3\xb2nsol va ser Espuri Lucreci Tricipt\xc3\xad juntament amb Luci Juni Brut, l\'any 509\xc2\xa0aC, el primer any de l\'establiment de la Rep\xc3\xbablica.\n_START_SECTION_\nPraenomina usats per la gens Lucretia\n_START_PARAGRAPH_\nEl nom dels antics romans estava format per tres paraules: el praenomen (propi de l\'individu), el nomen(el del grup familiar ample o gens) i el cognomen (nom de la fam\xc3\xadlia propera). Els Lucretii van emprar preferentment com a primer nom: Titus (que es creu podria ser un nom d\'origen osc, Spurius (que es creu \xc3\xa9s d\'origen etrusc i voldria dir "habitant, ciutad\xc3\xa0" o segons altres "sense pare" que hauria portat a l\'actual sentit de la paraula espuri=fals, Quintus (alguns autors pensen que podria significar "el cinqu\xc3\xa8 fill" mentre altres creuen que podria voler dir "nascut el cinqu\xc3\xa8 mes" i Publius (del poble). Va ser una de les poques fam\xc3\xadlies que va usar el nom de Hostus (que podria venir de hostis (foraster) o podria ser la variant etrusca de fasti=calendari)._NEWLINE_En menor nombre es troben dins aquesta gens els praenomen: Gaius, Gnaeus i Marcus.\n_START_SECTION_\nBranques de la gens Lucr\xc3\xa8cia\n_START_PARAGRAPH_\nEls primers Lucretii eren patricis i duien el cognomen Triciptinus. Les branques plebees s\xc3\xb3n conegudes pels cognomens Gallus, Ofella i Vespillo. Carus va ser un sobrenom utilitzat pel poeta Lucretius. En un denari de l\'any 136 aC apareix el cognom Tri\xc3\xb3.'